Taivaslohikäärmeet

**Taivaslohikäärmeet** tai **Tenryubitot** ovat alkuperäisen Maailmanhallituksen jälkeläisiä, jotka saavat tehdä mitä lystäävät. He saavat rikkoa vapaasti lakia eikä heidän tarvitse tehdä töitä. Valtiot tukevat heitä kuukausittaisten tukipakettien muodossa, joten he ovat omasta törsäilystään riippuen myös erittäin rikkaita. Ainoa asia mitä heiltä vaaditaan on naurettavan ruman näköiset tötterökampaukset, jotta he erottuisivat avaruuspukujen lisäksi muusta kansasta.

## Å:n perintö

Koska D:n perintöä nimessään kantavia pidetään taivaslohikäärmeiden luontaisina vihollisina, ovat taivaslohikäärmeet kateuksissaan kehittäneet oman versionsa, jolla tuoda omaa perimäänsä julki. Vaikka heidän nimistä löytyykin jo etuliite "*pyhä*", ovat jotkut heistä uusimman muotivillityksen myötä vaihtaneet virallisen nimensä sisältämään Å:n. Esimerkiksi Pyhä Charloss on vaihdattanut kokonimensä muotoon "*Pyhä Charl Å. Ss*", vaikka etunimenä pelkkä Ss kuulostaa typerältä ja hänen nimensä sisältää melkein sanan "*Ass*".

## Ihmisratsut

Taivaslohikäärmeiden suuressa suosiossa ovat orjaratsut, jotka kontaten kuljettavat selässään sangen läskejä isäntiään. Itseasiassa ihmisratsuista tuli niin suosittuja, että tenryubitot ratsastavat jopa tunnetuilla piraateilla tai merivoimien sotilailla.

### Rallikisat

Toisinaan taivaslohikäärmeet ottavat toisistaan mittaa rallikisojen muodossa, jotka on jaettu ratsujen statuksen perusteella erilaisiin sarjoihin. Esimerkiksi *"East Blue -sarjan"* veijarit ovat niin heikkoja, että tylsistymistä peläten heidän kisaratansa ovat joko todella lyhyitä tai niillä ei ajeta montaa kierrosta. Kuro on kaikista East Bluen ratsuista tunnetuin, sillä hän sijoittuu aina viimeiseksi. Luffyn ja muiden supernovien rallikisat kulkevat nimellä *"Worst Generation -sarja"*, kun taas Yonkout Big Mom sekä Kaidoo kisaavat *"Monster Truck -sarjassa"*.

### Kulkuneuvoina

Rallikisojen ulkopuolella voimakkaista piraateista on paljon iloa myös arkisessa elämässä. Monet heistä valikoituvatkin taivaslohikäärmeiden pyllyjen alle heidän ainutlaatuisten ominaisuuksien ansiosta.

* "Gold" Shiki on varsin suosittu kulkuväline etenkin talvisin, sillä hänen terävät miekkajalat estävät jäällä liukastumisen. Hänen päässään oleva ruorinpala on myös kätevä, koska se lisää ajoturvallisuutta.
* Vaikka Valkoparta kehuikin eläessään, ettei hänen selässään ole ainuttakaan arpea, on hänellä sen sijaan erittäin monta taivaslohikäärmeen pakaranjälkeä selkä täynnä. Valkoparran ainutlaatuisia hyviä puolia olivat hänen viiksensä, joista sai hyvän otteen.
* Big Mom soveltuu täydellisesti kaupunkiajoon, sillä rakennukset on helppo raivata pois tieltä. Tuhovoima kasvaa vielä entisestään, jos päättää lähteä ajelulle Big Momin ollessa vielä nälkäinen. Tällöin on kätevää pitää Big Momin hamuamaa herkkupalaa ongen päässä.
* Kaidoossa riittää paljon hiuksia joihin tarttua, joka on tarpeen etenkin silloin, kun tahtoo pudota kymmenen kilometriä pilven päältä turvallisesti.
* Fukuro soveltuu Kaidoosta poiketen nousemaan ylöspäin kuunpolkua hyödyntäen.
* Kalifa voi vaahtopässinä pitää likaiset taivaslohikäärmeet puhtaina ratsastuksen aikana.
* Kaku on todella suosittu kirahvimuodossaan, sillä silloin taivaslohikäärmeet voivat liukua hänen päällään. Turvallisuuden vuoksi Kakun sarviin on liitetty liikennevalot, jotka näyttävät vihreää tai punaista jokaisen vuoron välillä. Nykyisin Kaku majailee Impel Downissa, koska hän meni vahingossa käyttämään useita kertoja kirahvinssiä ja hydrauliruoskaa taivaslohikäärmeisiin.
* T-Bonea käytetään merijunaraiteilla kulkemiseen, joka on T-Bonelle kauhistus, koska hän joutuu muistelemaan samalla noloja tappioitaan.
* Monkey D. Luffy on ehkä kaikista kulkuneuvoista monipuolisin, sillä hänessä riittää monta eri vaihdetta. Vaihde 2 soveltuu kylmille keleille, sillä se lämmittää pakaroita mukavasti. Vaihde 3 puolestaan on säästökokoa, koska sen kyytiin mahtuu useampi taivaslohikäärme. Vaihde 4 sen sijaan pomppii käytännöllisesti monien tietukosten yli.